-Թերևս, այո: Վերցնենք թեկուզ գրահրատարակչական դաշտը: Հրատարակչություններ կան, որոնք աշխատում են բարձր որակով, արժեքավոր գործեր են տպագրում և այդ առիթով, (ինչպես ասենք մեր «Զանգակ» հրատարակչությունը) տարբեր միջոցառումներ, շնորհանդեսներ, թեմատիկ քննարկումներ են կազմակերպում, որոնք մշակութային իսկական իրադարձությունների են վերածվում: Դասական երաժշտության, գեղանկարչության, թատրոնի և կինոյի ասպարեզներում նույնպես աշխույժ շարժ է նկատվում: Այլ հարց է, որ սոցիալական, տնտեսական ու գրեթե անլուծելի կենցաղային տարբեր խնդիրների մեջ խեղդված հասարակությունը չի կարողանում պատշաճ չափով մասնակից դառնալ արվեստային իրադարձություններին: